Translate the text from Welsh to English.



 
Sefydlwyd y cynllun peilot Cymorth TB, a fu’n rhedeg rhwng mis Hydref 2013 a mis Mai 2014, er mwyn gweld sut y gallai milfeddygon preifat helpu i reoli achosion o TB, ac ystyried ffyrdd y gallai’r milfeddygon hynny roi rhagor o gymorth i geidwaid buchesi.  Cynhyrchwyd adroddiad gan Brifysgol Caerdydd yn gwerthuso’r cynllun peilot, ac mae bellach wedi’i gyhoeddi. Mae’r adroddiad yn asesiad cadarnhaol iawn o’r cynllun peilot ac yn gwneud 8 o argymhellion ar ffyrdd o wella rhaglen Cymorth TB yn y dyfodol.

Mae’r adroddiad yn dangos gwerth milfeddygon preifat wrth reoli TB buchol o safbwynt ffermwyr, yr Asiantaeth Iechyd Anifeiliaid a Phlanhigion (APHA) a’r milfeddygon preifat eu hunain. Hoffwn ddiolch i bawb sydd wedi rhoi eu hamser a’u hymdrech i helpu gyda’r cam cyntaf o’r rhaglen bwysig, unigryw Gymreig hon.

Roedd yr adroddiad yn gwerthuso profiadau ffermwyr, milfeddygon preifat a milfeddygon y Llywodraeth a oedd yn cymryd rhan yn y cynllun peilot, ac mae’n cynnwys nifer fawr o ddyfyniadau uniongyrchol ganddynt.

Mae’r argymhellion yn adlewyrchu gwybodaeth a phrofiadau’r unigolion a fu’n rhan o’r rhaglen, a gafwyd drwy ffurflenni adborth a dulliau llai ffurfiol. O ganlyniad teimlir bod gennym sylfaen synhwyrol ar gyfer datblygu strategaeth Cymorth TB. Mae’n amlwg bod gwell dealltwriaeth o’r peryglon mewn perthynas â bioddiogelwch a pholisi masnachu yn bwysig, yn ogystal â’r angen i ddatblygu defnydd effeithiol o fapiau a rhannu gwybodaeth. Mae’r adroddiad hefyd yn tynnu sylw at bwysigrwydd hyfforddiant milfeddygol ynghylch TB – y clefyd, yr wyddoniaeth a’r broses reoli. Bydd yr argymhellion yn yr adroddiad yn rhoi sylfaen gadarn ar gyfer datblygu rhaglen gynaliadwy, barhaus. Mae’r manylion ymarferol yn destun trafodaeth gyda rhanddeiliaid pwysig ar hyn o bryd, yn arbennig y Byrddau Rhanbarthol Dileu TB. Mae ymateb llawn i argymhellion yr adroddiad yn cael ei baratoi fel rhan o baratoadau ar gyfer cam nesaf y rhaglen

Mae fy swyddogion hefyd yn trafod gydag asiantau mewnol ac allanol posibl, gan gynnwys Rhwydwaith y Gymuned Ffermio (FCN) a’r banciau, ynghylch gwaith partneriaeth dan faner Cymorth TB. Mae amrywiol opsiynau a’r camau nesaf yn cael eu hystyried ar hyn o bryd, ac fe fyddant yn cael eu cyflwyno’i mi i’w hystyried.  








Translation:


 
The Cymorth TB pilot, which ran from October 2013 to May 2014, was put in place to evaluate possible roles for private vets in the management of TB breakdowns, and to consider ways in which these vets could give enhanced support to herd keepers.  An evaluation report of the pilot produced by Cardiff University has now been published. The report is a very positive assessment of the pilot and makes 8 recommendations as to areas that might enhance a future Cymorth TB programme.


The report demonstrated the value of involving private vets in the management of bovine TB to farmers, Animal \& Plant Health Agency (APHA) and private vets themselves. I would like to thank all those who have given their time and effort in successfully supporting the initial phase of this important, distinctively Welsh, programme.


The report evaluated the experiences of farmers, private vets and Government vets involved in the pilot. It includes a large number of direct quotations from those involved.


The recommendations reflect the learning and experience of individuals involved in the programme that has emerged via feedback forms and less formal channels. As such they seem to be a sensible basis for any developing Cymorth TB strategy. They are clear that an enhanced understanding of risk associated with both biosecurity and trading policy, is important as is the need to develop our effective use of maps and shared information. The report also highlights the importance of the veterinary training around TB \- the disease, the science and the management process. The recommendations made within the report will form a sound basis on which to develop an ongoing, sustainable programme, the practicalities of which are currently being discussed with key stakeholders particularly the Regional TB Eradication Boards.


My officials are also in discussions with possible internal and external delivery agents including Farm Communities Network (FCN) and the banks with a view to partnership working under the Cymorth TB banner. A range of options and next steps are currently being explored and will be presented to me for consideration.